উপরে কোন নকশা ছাড়াই একটি ডাকিমাকুড়াা
একটি ***ডাকিমাকুরা*** (抱き枕; *ডাকি* থেকে 抱き "আলিঙ্গন" এবং *মাকুরা* 枕 "বালিশ") হল জাপানের এক ধরনের বড় বালিশ যার কভারে সাধারণত অ্যানিমে চরিত্রগুলিকে চিত্রিত করা থাকে। শব্দটিকে প্রায়শই ইংরেজিতে **বডি পিলো** (দেহাবয়ব যুক্ত বালিশ), **ওয়াইফু** (স্ত্রী) **পিলো**, বা **হাসব্যান্ডো** (স্বামী) **বালিশ** হিসাবে অনুবাদ করা হয়। জাপানে, *ডাকিমাকুরা* পশ্চিমা অর্থোপেডিক বডি পিলোর অনুরূপ, এবং সাধারণত জাপানের অল্পবয়স্করা একে "সুখ বস্তু "হিসাবে ব্যবহার করে থাকে।

ইতিহাস
------

 একটি ডাকিমাকুরা চরিত্রে মিরাই সুয়েনাগা
৯০-এর দশকের শেষে এবং ২০০০-এর দশকের শুরুর দিকে, *ডাকিমাকুরা* অ্যানিমে, মাঙ্গা ও ইন্টারনেটভিত্তিক লাইফস্টাইল ওটাকু সংস্কৃতির অনুসঙ্গ হয়ে দাঁড়ায়। যার অংশ হিসাবে বিভিন্ন অ্যানিমে বা গেমগুলোর জনপ্রিয় চরিত্রের অতি কামনীয়ভাবে আঁকা *বিশোজো* এবং *বিশোনেনের* শুয়ে থাকা ছবিগুলি বালিশের কভারে প্রিন্ট করা হয়। প্রথম দিকের *ডাকিমাকুরা* কভারগুলি বেশিরভাগ জাপানি কোম্পানি কসপা বাজারে এনেছিলো। জনপ্রিয় চরিত্রের সঙ্গে সংশ্লিষ্ট বিভিন্ন পণ্য এবং পোশাকের কোম্পানি কসপা যেটি ২০১৮ সাল পর্যন্ত অফিসিয়াল *ডাকিমাকুরা* কভার প্রকাশ করে চলেছে।

যদিও *ডাকিমাকুরাকে* কখনও কখনও "ডাচ স্ত্রী" বলা হয়, তবে এই শব্দগুচ্ছের মূল অর্থ *চিকুফুজিন* বা "বাঁশের স্ত্রী" সমার্থক। *ইটা-সুপো* এবং এর মাসকট রিনা মাকুরাবাকে যুক্ত করে ২০১৫ সাথে প্রথম কথা বলা কিছু দেহাবয়ব যুক্ত বালিশ উদ্ভাবন করেছিলেন কিউশু ইনস্টিটিউট অব টেকনোলজির প্রাক্তন গবেষক, কোইচি উচিমুরা।

মাপ
---

দুটি প্রধান আকারে *ডাকিমাকুরা* পাওয়া যায়। ১৬০ অথবা ১৫০ সেমি (৬৩ অথবা ৫৯ ইঞ্চি) দৈর্ঘ্যে একটি ৫০ সেমি (২০ ইঞ্চি) প্রস্থ ( ১০০ সেমি (৩৯ ইঞ্চি) পরিধি)।

২০০০ এর দশকের মাঝামাঝি সময়ের আগ পর্যন্ত, *ডাকিমাকুরা* কেবল একটি আকারে পাওয়া যেত। ১৬০ সেমি × ৫০ সেমি (৬৩ ইঞ্চি × ২০ ইঞ্চি)। ২০০০-এর দশকের শেষের দিক থেকে, ১৫০ সেমি × ৫০ সেমি (৫৯ ইঞ্চি × ২০ ইঞ্চি) *ডাকিমাকুরা* ও পাওয়া যাচ্ছে। বিমানযোগে পার্সেল পাঠানোর ওজন সীমা ২ কেজি (৪ পা ৭ আউন্স) এর নিচে হওয়ার ফলে সল্প শিপিং খরচের জন্য সেটি দিনদিন জনপ্রিয় হয়ে উঠেছে।

জনপ্রিয়তা বৃদ্ধির ফলে, বিভিন্ন উচ্চতা এবং বয়সের ব্যবহারকারীর সঙ্গে খাপ খাইয়ে নেওয়ার জন্য ডাকিমাকুরার নতুন মাপ তৈরি করা হয়েছে। বাজারে বেশ অনেকগুলো মাপের ডাকিমাকুরা পাওয়া গেলেও তাদের মধ্যে সবচেয়ে জনপ্রিয় পাঁচটি মাপ হল: ১৮০x৬০, ১৭০x৬০, ১৬০x৬০, ১৫০x৫০ এবং ১৪০x৪০ সেমি।

প্রণয় বালিশ
------------

প্রেমের বালিশ হল *ডাকিমাকুরের* একটি বিশেষ ধরন যা সাধারণত পূর্বনির্ধারিত ভঙ্গিমায় জনপ্রিয় চরিত্রের আদলে বানানো হয়। সেগুলোতে বিভিন্ন অ্যানিমে চরিত্র, পশম চরিত্র, বা পর্নোগ্রাফিক চলচ্চিত্র অভিনেতাদের ছবি থআ পারে।

* সহ-ঘুমানো
* সেক্স ডল
* বলস্টার
* বাঁশের বউ

তথ্যসূত্র
---------

1. 1 2  Galbraith, Patrick W. (২০০৯)। *The Otaku Encyclopedia: An Insider's Guide to the Subculture of Cool Japan*। Kodansha International। আইএসবিএন 9784770031013।
2. ↑  Dakimura pillows on Pillow Professional
3. ↑  Bamboo Dong (২৮ ফেব্রুয়ারি ২০১৫)। "Make Your Hug Pillow Experience More Pleasurable with Rub-Activated Talking"। *Anime News Network*। সংগ্রহের তারিখ ৮ জানুয়ারি ২০২০।
4. ↑  Lynzee Loveridge (১৬ মার্চ ২০১৬)। "Interactive, Rubbing-Activated Hug Pillows Finally Get Release Date"। *Anime News Network*। সংগ্রহের তারিখ ৮ জানুয়ারি ২০২০।
5. ↑  The Perfect Size Of A Dakimakura
6. ↑  "Dakimakuras"। *Dakimakuras* (ইংরেজি ভাষায়)। মে ৮, ২০১৮।

বহিঃসংযোগ
---------

* Kohler, Chris (ফেব্রুয়ারি ৬, ২০০৪)। "Getting in Bed With the Customer"। *Wired News*। সংগ্রহের তারিখ ২০১৪-০২-১৩।